《添字渔家傲 楼观沧海，法巨然》
清代·程颂万

楼观苍茫连岛屿。一发神州，浸在冥蒙树。海色似胶天似釜。

相向煮。待侬手握诗瓢注。

近说钱塘潮不舞。三竺云深，尚接韬光曙。填海久为精卫苦。

休回顾。画中没有桑田处。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。